Toshkent shahar YHXB rasmiy sayt va Facebook hamda Telegram’da sahifalariga ega bo‘ladi

Toshkent shahar yo‘l harakati xavfsizligi boshqarmasi rasmiy veb-sayt hamda Facebook va Telegram ijtimoiy tarmoqlarida o‘z sahifalariga ega bo‘ladi. Bu haqda IIBB matbuot xizmati ma’lum qildi.

Endilikda foydalanuvchilar poytaxtdagi yo‘l harakati xavfsizligi bilan bog‘liq barcha ma’lumotlarni mazkur manbalardan olishi mumkin. Shuningdek, onlayn tartibida Toshkent shahar YHXB boshlig‘i Barat Mamenovga shaxsan murojaat etish imkoniyati yaratiladi.
Yo‘llangan barcha murojaatlar va shikoyatlar tahlil qilinib, tegishli qarorlar qabul qilinadi.